Derült égből fasírt 2 - A második fogás (2013) animáció film
Derült égből fasírt 2 – A második fogás (Cloudy 2: Revenge of the Leftovers) 2013
Szerző: MoziNéző | 2013.okt. 30. | D betűs filmek, Filmek, Több részes filmek | Nincsenek hozzászólások
Halfalvát elborította az égből hulló étel – és mert lakói torkig vannak már a sok égi fogással, takarítókat szerződtetnek. A cég hamar jóllakik a feladattal: beszélő kovászos uborkák, emberlekű eprek özönlötték el várost, és megjelenik egy hatalmas, sültkrumplilábú sajtpók is.
A 2. fogásban visszatér az első rész összes kedvelt szereplője. A főhős természetesen ismét a bogaras, de jó szándékú feltaláló, Flint Lockwood (eredeti hang: Bill Hader) valamint hű szerelme a tévés időjáráslány (Anna Faris); de terítékre kerül Flint morc atyja (James Caan) valamint egy újabb beszélő majom.
A film első részének alkotói kisütötték a lehetetlent: úgy mulattatták a gyerekeket, hogy a kamasz vagy felnőtt mozinézők számára is ínycsiklandozóak maradtak. A siker nem is maradt el: az eredeti film 240 millió dollár bevételt gyűjtött világszerte.
Most a Förtelmes főnökök íróinak forgatókönyvéből készült a folytatás – semmi kétség, a már bevált recept alapján nagyon vicces filmet főztek ki.
Eredeti cím: Cloudy 2: Revenge of the Leftovers | Műfaj: szinkronizált animáció film | Rendező: Cody Cameron, Kris Pearn | Játékidő: 95 perc | Zene: Mark Mothersbaugh | A film forgalmazója: Intercom | Hazai mozi bemutató: 2013. október 31. | Korhatár: 6
Derült égből fasírt 2. – A második fogás – szinkronos előzetes:
[youtube]http://youtu.be/CWVAG7DUHeQ[/youtube]